Краснасельскі

Краснасельскі () — гарадскі пасёлак у Ваўкавыскім раёне Гродзенскай вобласці Беларусі, на рацэ Рось (левы прыток Нёмана). Размешчаны ў 15 км да поўначы ад Ваўкавыска, 4 км ад чыгуначнай станцыі Рось на лініі Ваўкавыск—Масты.

 Гісторыя 
Упершыню згадваецца ў 1569 годзе як вёска Краснае Новагародскага ваяводства ВКЛ. Належала Хадкевічам, Глябовічам, Сапегам, Браніцкім, Патоцкім.

З 1795 года ў складзе Расійскай імперыі, вёска Роскай воласці Ваўкавыскага павета.

З 1921 года у складзе Польшчы. З 1940 года — у Ваўкавыскім раёне, вядомы як вёска Краснае Сяло. З 30 красавіка 1958 года вёска Краснае Сяло пераўтворана ў рабочы пасёлак КраснасельскіУказ Прэзідыума Вярхоўнага Савета БССР Аб пераўтварэнні вёскі Краснае Сяло, Ваўкавыскага раёна, Гродзенскай вобласці, у рабочы пасёлак ад 30 красавіка 1958 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1958, № 4., з 1968 года гарадскі пасёлакУказ Прэзідыума Вярхоўнага Савета Беларускай ССР ад 24 чэрвеня 1968 г. Аб пераўтварэнні рабочых пасёлкаў Бярозаўка Лідскага раёна і Краснасельскі Ваўкавыскага раёна Гродзенскай вобласці ў гарадскія пасёлкі // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1968, № 18 (1212)..

 Старажытнае насельніцтва 
У 1962 г. у неалітычнай шахце ля Краснасельскага знойдзенае пахаванне шахцёра - мужчыны 35-45 гадоў. Адносіцца да культуры шнуравой керамікі. Даўжыня цела была 170-175 см, меў выразна выяўленыя еўрапеоідныя рысы, з падоўжанымі верхнімі і ніжнімі канечнасцямі, з падоўжаным чэрапам (чарапны паказнік 75).Население  Беларуси. Альбом в лицах – взгляд в прошлое : коллективная монография. Москва: АМА-ПРЕСС, 2025. С. 11-17.
alt="Краснасельскі чалавек". Аўтарка графічнай рэканструкцыі А.В. Расказава.|міні|"Краснасельскі чалавек". Аўтарка графічнай рэканструкцыі А.В. Расказава.|313x313пкс

 Насельніцтва 

 1897 год — 589 чал.
 1995 год — 6,9 тыс. чал.
 2006 год — 7,3 тыс. чал.
 2016 год — 6744 чал.
 2017 год — 6683 чал.

 Эканоміка 
Прадпрыемствы будаўнічых матэрыялаў.

 Славутасці 
міні|Шахтавая здабыча крэменю ў эпоху неаліту і бронзавым веку каля г.п. Краснасельскі. ГДГАМ
міні|Краснасельскі кар’ер, 2021 г.
 Краснасельскі археалагічны комплекс — старажытныя шахты па здабычы крэменю.
 Краснасельскія кар’еры
 Свята-Георгіеўская царква

 Вядомыя асобы 
 Сяргей Вераціла (нар. 1961) — беларускі паэт, перакладчык.
 Сяргей Аркадзевіч Грыневіч (нар. 1960) — беларускі мастак-жывапісец.
 Людміла Антонаўна Кебіч (нар. 1951) — беларуская паэтэса, празаік, перакладчык, музычны педагог.
 Вячаслаў Міхайлавіч Целеш (нар. 1938) — беларускі мастак, краязнавец, філакартыст.

 Гл. таксама 
 Пасёлкі гарадскога тыпу Гродзенскай вобласці
 Пасёлкі гарадскога тыпу Беларусі

 Зноскі 

 Літаратура 


 Спасылкі 

 CHRONOGRAPH (Летапісец) мястэчка Краснасельскі